་པས་རྒྱུད་འདི་སུས་འཆང་བ།། ཚེ་འདིར་བཙན་
ཕྱུག་ཕན་དར་འཛོམ་པ་དང་། འགྲོ་བ་སྤྱིས་ཁུར་དཔལ་གྲགས་ཐོབ་པ་དང་།།
ཕྱི་མ་བྱང་ཆུབ་གོ་འཕང་འགྲུབ་པར་བསྔོ༎ འགྲོ་ཀུན་ནད་ཀྱི་སྡུག་བསྔལ་བྲལ་
བ་དང་། དུས་མིན་འཆི་བའི་རྐྱེན་ལས་ཐར་བར་བསྔོ།། ང་ཡི་བཀའ་བཙན་
བྱིན་ཆེ་དར་བ་དང་།། ཇི་ལྟར་བསྔོས་པའི་སྨོན་ལམ་འགྲུབ་པར་བསྔོ༎ ཞེས་
གསུངས་ནས་དྲང་སྲོང་རིག་པའི་ཡེ་ཤེས་དེ་བཅོམ་ལྡན་འདས་སྨན་གྱི་བླ་བཻ་ཌཱུརྻ་
འོད་ཀྱི་རྒྱལ་པོའི་སྐུའི་གསང་བར་ཐིམ་པར་གྱུར་ཏོ༎

146
༄༅།ཕྱི་མ་རྒྱུད་ཀྱི་འགྲེལ་བ་ཕྱོགས་བསྒྲིགས།
བདུད་རྩི་སྙིང་པོ་ཡན་ལག་བརྒྱད་པ་གསང་བ་མན་ངག་གི་རྒྱུད་ལས་རྒྱུད་
ཡོངས་སུ་གཏད་པའི་ལེའུ་སྟེ་ཉི་ཤུ་རྩ་བདུན་པའོ༎
བདུད་རྩི་སྙིང་པོ་ཡན་ལག་བརྒྱད་པ་གསང་བ་མན་ངག་གི་རྒྱུད་ཅེས་བྱ་བ་
སངས་རྒྱས་སྨན་གྱི་བླ་བཻ་ཌཱུརྻ་འོད་ཀྱི་རྒྱལ་པོའི་བྱིན་རླབས་ལས་སྤྲུལ་པའི་སྟོན་
པ་དྲང་སྲོང་རིག་པའི་ཡེ་ཤེས་དང་དྲང་སྲོང་ཡིད་ལས་སྐྱེས་ཀྱིས་ཞུས་ལན་དུ་
མཛད་པ་གསོ་དཔྱད་ཀུན་གྱི་རྒྱལ་པོ་ཞེས་བྱ་བ་ཡོངས་སུ་རྫོགས་སོ༎ ། །
དེ་ལྟར་གྲུབ་པའི་གསོ་བ་རིག་པའི་གཞུང་ལུགས་ཆེན་པོ་དཔལ་ལྡན་རྒྱུད་
བཞི་ཞེས་བྱ་བ་འདི་ཉིད་མཐའ་བཞིའི་སྨན་པ་རྣམས་དང་མཁས་པ་མི་དགུ་ལ་
སོགས་པས་སྲོལ་ཕྱེ་ཞིང་དར་རྒྱས་སུ་མཛད་པའི་གཞུང་འགྲེལ་ཆེ་ཆུང་བར་མ་
དང་བཅས་པ་ཀུན་གྱི་ནང་ནས་མིག་གི་འབྲས་བུ་ལྟར་གཅེས་ཤིང་རྒྱལ་མཚན་གྱི་
ཏོག་བཞིན་མཐོ་ལ། ཁྱད་པར་དུ་གངས་ཅན་པ་རྣམས་ཀྱི་ཡུལ་དུས་དབང་པོའི་
སྒོ་དང་ཉེ་བར་འཚམ་པ་འདི་ཉིད་ཀྱི་སྙན་གྲགས་དང་ཕྲིན་ལས་ཕན་བདེའི་རྩ་
ལག་རྨད་དུ་བྱུང་བའི་ཚུལ་དང་བཀའ་དྲིན་དག་ནི་སུས་ཀྱང་གཞལ་པར་མི་ནུས་
པ་ལྐོག་ན་མོས་མ་སྒྲིབས་པ་འདི་ལགས་མོད། འོན་དུ་ཟིན་ཀྱང་སྨན་པ་སྔགས་
བོན་ཏོག་ཅོ་པ་རྣམས་ནི་རང་བཟོ་ཁོ་ན་ལ་མཁས་ཤིང་གསུང་རབ་ལ་དབང་ཟ་
བས། ལོ་ཚོགས་དང་གང་ཟག་འགའ་ཞིག་གིས་ཚོང་དུས་ཀྱི་འོ་མ་བཞིན་རྣམས་
[རྣམ]པར་བསླད་ཅིང་པ་དྲོ་མོན་གྱི་ཞུས་དག་འབའ་ཞིག་ལ་ཡིད་རྟོན་ལ། རྒྱུ་
དེས་དོན་དང་དོན་མ་ཡིན་པ་རྣམས་[རྣམ]པར་མ་ཕྱེད་ཅིང་སྤང་བླང་འཇུག་
ལྡོག་འཁྲུལ་བས། དང་པོར་མཁས་པའི་སློབ་དཔོན་མི་བསྟེན། བར་དུ་ཐོས་
བསམ་མཐར་མི་སྐྱེལ། མཐར་ཕྲིན་ལས་དབང་ཐང་ལ་རེ་བའི་སྨན་པ་ཤ་སྟག་
ཏུ་གྱུར་བ་མཐོང་ནས་རི་ཁྲོད་དུ་སྡོད་མ་ནུས་ཤིང་གྲྭ་སར་ཡོན་ཏན་མི་གོས་པ་
འགའ་ཞིག་གིས་ཡིག་སྣ་ཕྲན་བུ་མཐོང་བ་དང་། སྨན་ངོ་འགའ་རེ་ཤེས་པ་དང་།
ལག་ལེན་གཅིག་གཉིས་མཐོང་བ་ཙམ་ལ་བརྟེན་ནས་སྨན་པ་བྱས་པས། དིང་
སང་གི་དུས་ན་ཆུ་འདྲེན་པ་དང་མགོ་མཁན། སྡེ་འདོན་དང་མིག་འབྱེད་པ།

༄༅།ཕྱི་མ་རྒྱུད་ཀྱི་དཀའ་མཆན།
147
རྐང་ནད་པ་དང་སྔགས་མཁན་ཞེས་སོགས་ནད་སྣ་རེ་རེ་སེལ་བ་ལ་སྨན་པ་ཟུར་
པ་རེ་འཚོལ་དགོས་ཤིང་། བཅོས་ལུགས་དེ་དག་རྣམས་ཀྱང་གཞུང་ཆེ་བ་རྣམས་
ནས་འབྱུང་བ་རྣམས་ནི་ནམ་ཀྱང་མི་ཟབ་ལ།
ཁྱད་པར་དུ་ངེད་ཀྱི་ཕའམ་མེས་
པོ་སོགས་ལ་ མཁའ་ འགྲོ་ མའི་ལུང་བསྟན་བྱུང་བའི་མན་ངག་ཆིག་བརྒྱུད་ མ་
གཏོགས་སྤེལ་མ་ཉོང་བ་འདི་འདྲ་བ་རྣམས་ཟབ་པོ་ཞེས་སྒྲོགས་པ་དག་གིས་ནོར་
འཛིན་གང་སྟེ། ལུས་ཅན་རྣམས་ཉམས་ཐག་ཅིང་སྨན་དཔྱད་ཀྱི་བསྟན་པ་རིན་
པོ་ཆེ་ ཡང་ ཤིང་ རྟ་ འདམ་ དུ་ བྱིང་ བ་ ལྟར་ སོང་ སྣང་ བས་ ཡིད་ ལྷག་ པཪ་བྱུང་
ནའང་། བསྟན་པ་དང་སེམས་ཅན་ལ་ཕན་བདེ་སྐྱེད་པར་བྱེད་པ་ནི་ཁོ་བོ་ཅག་
འདྲ་བའི་གནས་མ་ཡིན་ཞིང་རྔོ་ཐོགས་པར་ཡང་ལྟ་ག་ལ་ཞིག དེ་ལྟ་ནའང་
ལྷག་བསམ་དང་རྒྱལ་བའི་ཕྲིན་ལས་ནི་བསམ་གྱིས་མི་ཁྱབ་པས་བྱི་བ་དང་གླང་
ཆེན་གྱི་དཔེ་ལྟར་བསམས་ཏེ། གཞུང་ལུགས་ཡིད་བཞིན་གྱི་ནོར་བུ་དང་འདྲ་བ་
ཉིད་སྦྱང་བ་རྣམ་པ་གསུམ་ལ་སོགས་པའི་བྱི་དོར་ལེགས་པར་བྱས་ཏེ་རྒྱལ་མཚན་
གྱི་རྩེ་ལ་བཀོད་པ་ལྟར་ཀུན་གྱི་སྤྱོད་ཡུལ་དུ་རུང་བ་བྱས་ན། བློ་དང་ལྡན་པ་
རྣམས་སྤྲོ་བ་འཕེལ་ཏེ་ཕན་བདེའི་རྩ་ལག་ཏུ་འགྱུར་བའང་སྲིད་དོ་སྙམ་པ་དང་།
ངེས་ཤེས་འདྲེན་བྱེད་ནས་འབྱུང་བའི་ལུང་བསྟན་ཀྱང་དུས་ལ་བབ་བོ་ཞེས་ཡིད་
ལ་བརྣགས་ནས། གཙོ་བོར་གཡུ་ཐོག་པ་ཡབ་སྲས་ཀྱི་ཕྱག་དཔེ་དངོས་སོགས་སྔ་
རབ་པའི་དཔེ་དག་པོར་བྱེད་པ་འགའ་ཟུང་བརྙེད་པ་དཔང་དུ་བཙུགས། ཟུར་
མཁར་བའི་རྒྱུད་བཞི་རྣམ་དག་ཡིན་ངོ་ཤེས་པ་ལའང་གཏུགས། བྱེ་བྲག་དུ་རྩ་
བཤད་ཕྱི་གསུམ་ལ་འགྲེལ་བ་སྔ་ཕྱིར་བྱུང་བ་ཇི་སྙེད་ཅིག་དང་། མན་ངག་རྒྱུད་
ལ་ཁུངས་ཐུབ་ཀྱི་འགྲེལ་པ་མི་སྣང་བས་གཡུ་ཐོག་པའི་གསེར་མཆན་དང་།ཆ་
ལག་བཅོ་བརྒྱད་ཀྱི་ནང་ཚན་སྐོར་ཚོམས་བཅུ་གཅིག དམར་ཁྲིད་ཡིག་ཆུང་།
གབ་པ་བཅོ་བརྒྱད་སོགས་དང་ཕན་ཚུན་སྒོ་བསྟུན་སླར་ཡང་སོ་མ་ར་ཛ་ཆེ་ཆུང་།
གསང་ཏིག་སྒྲོན་མ། ཇ་ལོག་དང་ཡང་ལོག མེ་ཆུ་གོ་ལྡོག རིན་ཆེན་སྤུངས་
པ། བླ་དཔྱད་བུ་ཏི། ཤ་མོ་ལས་དཀྱུས་སོགས་རྒྱ་ནག་ནས་སྔ་འགྱུར་དུ་བྱོན་པ་

148
༄༅།ཕྱི་མ་རྒྱུད་ཀྱི་འགྲེལ་བ་ཕྱོགས་བསྒྲིགས།
རྣམས་དང་། ཡན་ལག་བརྒྱད་པའི་སྙིང་པོ་བསྡུས་པ། དེའི་རང་འགྲེལ། ཟླ་
ཟེར། སྦྱོར་བ་བརྒྱ་པ། གཅེས་པ་གྲུབ་པ། འཚོ་བའི་མདོ། དངུལ་ཆུ་གྲུབ་
པའི་བསྟན་བཅོས་སོགས་ཕྱིས་རྒྱ་གར་ནས་འགྱུར་བ་རྣམས་དང་། བི་ཇིའི་པུ་
ཏི་ཁ་སེར། སྒྲོན་གསལ་གདམས་པ་སུམ་ཅུ། བདུད་རྩི་སྙིང་པོ་ཆེ་ཆུང་། རྫོང་
ཕྲང་འཕྲང་འཕྲུལ་གྱི་ལྡེ་མིག ཡན་ལག་བཞི་པ་ཆ་ལག་དང་བཅས་པ་སོགས་
བོད་དུ་སྔ་ཕྱིར་བྱུང་བའི་གཞུང་ལུགས་ཆེ་ཆུང་རྣམས་དང་། བདུད་རྩི་བམ་པོ་
བདུན་པ། བདུད་རྩི་མཆོག་གི་ལུང་། བདུད་རྩི་བུམ་པ། སྣང་གསལ་ཤེལ་
བུམ་སོགས་གསང་སྔགས་རྙིང་མ་ལ་གྲགས་པའི་སྨན་དཔྱད་སོགས་ཏེ། མདོར་
ན་གངས་ཅན་གྱི་ལྗོངས་འདིར་གྲགས་སོ་ཚལ་གྱི་སྨན་དཔྱད་ཕྲ་མོ་དང་བཅས་པ་
ཕལ་ཆེར་ལ་བླ་ཐབས་མ་ཡིན་པར་སོ་སོར་ཞིབ་ཏུ་བརྟགས། གཞན་ཡང་དཔལ་
དུས་ཀྱི་འཁོར་ལོ་དང་རྡོ་རྗེ་མཁའ་འགྲོ་སོགས་རྒྱུད་སྡེ་རིན་པོ་ཆེ་འགྲེལ་པ་དང་
བཅས་པ་རྣམས་དང་། གསེར་འོད་དམ་པ་ དང་ དཀོན་ མཆོག་ བརྩེགས་ པ་
སོགས་མདོ་སྡེ། ལུང་གཞི་དང་ཕྲན་ཚེགས་སོགས་འདུལ་བ། གདགས་པའི་
བསྟན་བཅོས་དང་མཛོད་རྩ་འགྲེལ་སོགས་མངོན་པ་སྟེ་ནང་དོན་རིག་པ་རྣམས་
དང་ཡང་མི་འགལ་བའི་གཞིག་པ་བཏང་། སྒྲ་སྙན་ངག མིང་གི་མངོན་བརྗོད།
ལུགས་ཀྱི་བསྟན་བཅོས། རྩིས་དཀར་ནག རྟོག་གེའི་ཚིག་དོན། རིག་བྱེད་
ཡན་ལག་དང་བཅས་པ། བརྡའི་བསྟན་བཅོས་སོགས་ཐ་སྙད་ཀྱི་གཙུག་ལག་
རྣམས་དང་སྒོ་མི་བསྟུན་དུ་མི་རུང་བ་རྣམས་ལའང་ཞིབ་ཏུ་དཔྱད། གཞུང་འདི་
ཉིད་ཀྱང་ ཕན་ ཚུན་ སྣོལ་ ཏེ་ ཁུངས་དང་ རྒྱུ་ མཚན་ རྣམ་ དག་ དང་ འབྲེལ་ བའི་
དཔྱད་པ་གསུམ་དང་རྟོན་པ་བཞིའི་སྒོ་ནས་ལན་ཅིག་ཙམ་མ་ཡིན་པར་ལེགས་
པར་ཞུས་ཤིང་གཏན་ལ་ཕབ་པ་ཡིན་པས། མཁས་བླུན་བར་མ་དང་བཅས་པ་
ཀུན་གྱིས་ཡིད་ཆེས་ཀྱི་གནས་སུ་མཛད་འོས་པ་ཡོད་མོད། འོན་ཏེ་སྨན་པ་ཕལ་
ཆེར་ནི་བརྡ་དང་ཐ་སྙད་ལས་ལོགས་སུ་གོལ་ཞིང་། མཁས་པ་གཞན་རྣམས་ནི་
གསོ་བའི་ཕྱོགས་ལ་གཟིགས་པ་ལྷོད་པས། བརྡ་དོན་ཕྲོད་[འཕྲོད]པའི་གྲོགས་

༄༅།ཕྱི་མ་རྒྱུད་ཀྱི་དཀའ་མཆན།
149
ཀྱིས་རིང་དུ་བསྐལ་ཏེ་ཆིག་ཞུས་ཁོ་ནའི་བྱེད་པས་མ་རྟོགས་པ་དང་། ལོག་པར་
རྟོགས་པ་དང་། ཐེ་ཚོམ་གྱི་དབང་དུ་གྱུར་པ་འགའ་ཟུང་སྲིད་ན་ཁོ་བོ་ཅིག་གི་
ནོངས་པར་ཟད་ཀྱི། རིག་གནས་ལ་དཔྱོད་པའི་བློ་ཆུང་ཞིང་ལུང་རིགས་ལྟར་
སྣང་གི་རྗེས་སུ་འབྲངས་ཏེ་ལུགས་ངན་དུག་ཅན་གྱི་རིགས་ལ་བརྟེན་པ་རྣམས་ཀྱི་
གཞུང་དང་མ་མཐུན་ནོ་ཞེས་སངས་མཐོན་པོར་སྒྲོགས་པ་རྣམས་ནི་གཞན་གྱི་
ཉེས་པར་གོར་མ་ཆག་པས། ཕྱོགས་རེ་ཙམ་མ་ཡིན་པར་གཟིགས་པ་ཟབ་པ་
རྣམས་ཀྱིས་སོ་སོར་ཕྱེ་སྟེ་ཚར་བཅད་པ་དང་རྗེས་སུ་བཟུང་བ་མཛད་དུ་གསོལ༎
ཞེས་ཡུལ་མཐའ་འཁོབ་དགས་པའི་ཆ་ལས་ལ་ཐོག་ཟུར་མཁར་དུ་བྱུང་བའི་སྨན་
པ་ཨ་བོ་ཆོས་རྗེ་ཞེས་བྱ་བའི་རིགས་རུས་ཆོ་འབྲང་དང་ཆོས་ལུགས་མཐའ་དག་
གིས་བྱིན་གྱིས་བརླབས་ཤིང་། གཙུག་ལག་ཀུན་ལ་མི་ཕྱེད་པའི་མོས་བློ་ཐོབ་
པས་ཕྱོགས་ཙམ་མཐོང་ནས་དང་དུ་ལེན་པ་ཟུར་མཁར་བ་ཨ་བོ་ཆོས་རྗེ་གཉིས་
པའམ་བློ་གྲོས་རྒྱལ་པོ། མིང་གཞན་ལེགས་བཤད་འཚོལ་ཞེས་བྱ་བས་རིང་མོ་
ཞིག་ནས་བསམས་པའི་དོན་ཆེན་པོ་འདི་ཉིད་ལེགས་པར་གྲུབ་པ་ཡིན་ནོ་ཞེས་
ཞུས་དག་ལས་བརྩམས་ནས་གླེངས་པའོ།
སླར་ཡང་སྨྲས་པ། ཆོས་ཀུན་མ་འདྲེས་ཐུགས་ཆུང་ཅིང་། དུག་གསུམ་
རྒྱུ་དང་འབྲས་བུའི་ནད། རབ་སེལ་འགྲོ་བའི་གཉེན་གཅིག་པུ།། སྔོན་མེད་
སྨན་པ་དེས་ཁྱེད་སྲུངས༎། འདི་ན་བྱང་ཆུབ་སྤྱོད་པ་ལ༎ དང་པོར་འཇུག་པའི་
ལམ་པོ་ཆེ།། གསོ་བ་རིག་པ་ཞེས་བྱ་བ།། སྐྱེ་དགུ་ཀུན་གྱི་བདུད་རྩིར་གྱུར༎
གཞན་དོན་བསྒྲུབས་པས་རང་གི་དོན།། སྡེ་བཞི་ཅིག་ཅར་འགྲུབ་ནུས་པའི༎
ལུགས་བཟང་གསེར་གྱི་ཤིང་རྟ་ཞིག། དྲང་སྲོང་ཆེན་པོས་ལེགས་པར་དྲངས༎
འོན་ཏེ་ཚུལ་མིན་འདམ་རྫབ་ཀྱིས༎ བྱིང་གྱུར་སླར་ཡང་འདྲེན་ནུས་པའི༎ ཁྱུ་
མཆོག་ཁ་ལོ་པར་བཅས་པ།། དིང་འདིར་ལྷགས་སོ་གྲོགས་དག་ཀྭ། ཐར་པ་
ཆོས་ནོར་ འདོད་པའི་སྲོག་ ཤིང་དྲང་པོ་ལ།། སརྒ་བརྒྱ་དང་ལྔ་བཅུ་དྲུག་གི་
རྩིབས་བཀྲ་ཞིང་། དུམ་བུ་བཞི་ཡི་མུ་ཁྱུད་རབ་མཉམ་འཁོར་ལོ་ཅན༎ ཡན་

150
༄༅།ཕྱི་མ་རྒྱུད་ཀྱི་འགྲེལ་བ་ཕྱོགས་བསྒྲིགས།
ལག་བརྒྱད་ ལྡན་ ཤིང་ རྟ་ ཆེ་ཁྱོད་ད་ལོངས་ཤིག ། སྔོན་ཚེ་བགྲོད་པའི་ལམ་
བཟང་ངང་གིས་ནུབ༎ སྒྲོས་ངན་གྱ་གྱུའི་གཏམ་གྱི་ནགས་ཚལ་རྒྱས༎ མི་ཤེས་
འདམ་གྱིས་ཕྱོགས་ཀུན་ གང་གྱུར་ ཏེ། ཆ་ ཙམ་ མིན་ པར་ ནུབ་ འདི་ སུ་ ཡིས་
བཟོད།། འཛེགས་ན་མཐོན་པོའི་ཁྲི་ལ་ངལ་འཚོ་ཞིང་།། བསྐྱོད་ན་ཇི་ ལྟར་
འདོད་པའི་གནས་སུ་སྐྱེལ༎ ལུགས་གཉིས་ནོར་འཛིན་ཡངས་པོར་སྤྱོད་པ་འདི༎
གངས་རིའི་ཁྲོད་ཀྱི་ཤིང་རྟ་གཅིག་པུ་ལགས༎ བསྟན་པའི་ཁུར་གྱིས་གདུང་བར་
མི་ནུས་སྙིང་སྟོབས་ཀྱིས། ལྷུན་པོ་དག་ཀྱང་འདྲེན་པར་རྩོམ་ཞིང་ཡན་ལག་
ཚང་། ཁྲིམས་གཉིས་གོམ་སྟབས་ཡངས་པོར་སྤྱོད་འདི་ཐུ་མིའི་རིགས། མི་ཡི་
ཁྱུ་མཆོག་ཡར་རྒྱབ་ཆོས་རྒྱལ་ཡུམ་སྲས་ལགས༎ འདི་ཡི་རྣམ་དཀར་མཛད་པའི་
ཆ་ཙམ་ཡང་། ཁོང་དུ་ཤོང་བ་འདི་ན་སུ་ཞིག་བགྲང་།། དེས་ན་གཞན་གྱི་ཁུར་
དུ་མ་གྱུར་པའི༎ དོན་ཆེན་འདི་ནི་དེ་ཡི་ཞར་ལས་སོ།། ཀུན་ལ་ཐུན་མོང་ཁ་
ཟས་ལྟ་བུ་ཡི། གླེགས་བམ་འདི་དག་མི་ཟད་ནམ་མཁའི་མཛོད༎ གསར་དུ་
རྩལ་ཏོ་ངེས་ན་མི་དབང་འདི༎ འགྲོ་བ་ཀུན་གྱི་བདེ་བའི་བྱེད་པོ་ལགས༎ དེ་
ལྟའི་ཤིང་རྟ་ཆེན་པོ་ནི༎ འདྲེན་བྱེད་ཁྱུ་མཆོག་དང་བཅས་པའི།། ལམ་བཟང་
འབྱེད་པའི་ཁ་ལོ་བ། ལུས་སྟོབས་རྫོགས་ལྡན་ཟུར་མཁར་བ།། ཚིག་དོན་
གཉིས་ཀའི་གཟུགས་ཀྱི་ཆ།། མ་དག་དྲི་མས་སྦགས་རྣམས་ཀྱང་།། ཁྲུད་བྱེད་
ཡན་ལག་བརྒྱད་ལྡན་གྱིས།། ཡིད་འོང་བྱེད་པོའང་གཞན་ཡོད་མིན།༎ སྔོན་
ཆད་འདི་ལྟར་བགྱིད་དོ་ཞེས༎ དུ་མས་ངལ་བརྒྱ་ལྷུར་བླངས་ཀྱང་། བྱ་རོག་ལྔ་
པར་གྱུར་པ་བཞིན ཀུན་གྱི་དཔལ་དུ་མ་གྱུར་ཏོ།། དམ་པའི་འདུན་ས་རབ་
ཡངས་པ། རྒྱལ་པོའི་ཁབ་བཞིན་ཆོས་སྐྱོང་བའི། རྒྱལ་ཆེན་གླིང་དུ་བསྒྲུབས་
འདི་དག། ཕྱོགས་ཀྱི་འགྲོན་པོའི་རྣ་རྒྱན་གྱུར།། གང་ཞིག་བྱང་ཆུབ་སྤྱོད་པ་
ཡིས། རྒྱལ་བ་མཉེས་པར་བྱེད་འདོད་རྣམས༎ མགྱོགས་འགྲོ་ བཞོན་པའི་
མཆོག་འདི་ལ༎ ལེགས་པར་འཛེགས་ཤིག་ཐར་འདོད་ཀུན།༎ དེ་ཡི་རྗེས་སུ་ཡི་
གེ་པ༎ དགེ་འདུན་རྣམ་རྒྱལ་ཞེས་བྱ་ཏེ༎ མལ་ལུགས་མཆོག་གི་རྩེར་ཕྱིན་པས༎

༄༅།ཕྱི་མ་རྒྱུད་ཀྱི་དཀའ་མཆན།
151
སྒོ་ གསུམ་ ཉེ་ བར་ བཏུད་ དེ་ བྲིས༎ གསེག་གཅོད་འཛིན་ པ་ ཐམས་ ཅད་ ཀྱི༎
ཟུར་ཕུད་རང་གྲོལ་དཔལ་འབར་སོགས༎ མཆེད་བཅས་དྲུག་གི་དག་པའི་བློས༎
ཕྱི་མོ་ཇི་བཞིན་ལེགས་པར་བརྐོས། གཞན་ཡང་ལུས་ངག་ཡིད་གསུམ་དང་༎
ཟང་ཟིང་ རྣམས་ཀྱིས་ ཕན་ བཏགས་པ།། ཀུན་ཀྱང་ བྲོ་ ནད་ མ་ མཆིས་ ཤིང་།
སྨན་པ་ཆེ་མཆོག་བརྙེས་གྱུར་ཅིག། ཇི་སྲིད་ནམ་མཁའ་གནས་གྱི་བར།༎ དེ་
སྲིད་རྒྱུད་འདི་རབ་གནས་ནས༎ བསྟན་པ་རིན་ཆེན་རྒྱས་པ་དང་།། འགྲོ་བའི་
སྡུག་བསྔལ་སེལ་བར་ཤོག ། གང་ཡང་འདི་ན་དབང་ཕྱུག་རྨོངས་པའི་གཉིད་
ཀྱིས་མྱོས་པ་དུ་མ་དང་། ཕལ་ཆེར་ཁྱབ་འཇུག་སྨྱོན་པའི་སྤྱོད་ཚུལ་གསལ་པོར་
སྟོན་པ་མང་ཞིག་སྣང་།༎
ཀུན་གྱི་རྒྱུད་ལ་བསླབ་པ་སྟེར་བའི་བྱེད་པོ་གཅིག་པུ་
ལྷགས་ཡོད་ཀྱི༎ རི་མོར་བྱས་པའི་སྣང་བརྙན་བཞིན་དུ་ད་ནི་བག་ཡོད་གནས་
པར་གྱིས། དེ་ལྟར་བསམ་དོན་ཡིད་བཞིན་གྲུབ་འདི་བདག་འདྲའི་སྤྱོད་ཡུལ་མ་
ཡིན་ཀྱང་།༎ གསོ་རིག་བསྟན་ པ་ ནུབ་ པར་ ཕངས་ ཤིང་ ཉམ་ ཐག་ རྣམས་ ལ་
བྱམས་པའི་བློ༎ ལེགས་པར་གཟིགས་པའི་རྒྱལ་བ་སྲས་བཅས་ཐུགས་རྗེ་ལགས་
མོད་ད་དུང་ཡང་།། ཁྱོད་དང་ལྷག་བསམ་སྲོག་བཞིན་འཛིན་ཏོ་བྱང་ཆུབ་བར་
དུ་སྐྱབ་ཏུ་གསོལ༎ འདི་ཡི་ལྗོན་ཤིང་སྨྱུག་ལ་བ།། བྲག་ཁ་རྒྱལ་གྲོང་རྫོང་སོགས་
ནས༎ གསོ་རིག་བསྟན་ལ་ཆེར་དགོངས་ཏེ༎ སློང་བ་ ཡང་ དག་ ཚིམ་ པར་
མཛད། ཅེས་བྱ་བ་ཡང་ལ་ཐོག་ཟུར་མཁར་བ་ལེགས་བཤད་འཚོལ་གྱིས་སོ༎
ཡེ་དྷརྨཱ་ཧེ་ཏུ་པྲ་བྷ་ཝཱ་ཧེ་དུ་ནྟེ་ཥཱ་ནྟ་ཐཱ་ག་ཏོ་ཧྱ་བ་ང་ཏ། ཏེ་ཥཱ་ཉྩ་ཡོ་ནི་རོ་
དྷ་ཨེ་ཝཾ་བཱ་དཱི་མཧཱ་ཤྲ་མ་ཎཿ ཾ ༎།
ཤུ་བྷ་མསྟུ་སརྦ་ཛ་ག་ཏཱཾ༎ །།

D